DA Den Europæiske Unions Tidende C 13/7

Meddelelse fra Den Italienske Republiks ministerium for økonomisk udvikling i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2014/C 13/07

Ministeriet for økonomisk udvikling meddeler, at selskabet Adriatic Oil Plc har indgivet en ansøgning om tilladelse til efterforskning efter kulbrinter med betegnelsen »d 173 A.R-.AD« i et område, som er beliggende i zone A (Adriaterhavet) og afgrænset af længde- og breddekredse, hvis skæringspunkter angives ved følgende geografiske koordinater:

Skæringspunkt Geografiske koordinater Østlig længde (Greenwich) Nordlig bredde a 13°04′ 44°28′ b 13°10′ 44°28′ c 13°10′ 44°26′ d 13°09′ 44°26′ e 13°09′ 44°24′ f 13°10′ 44°24′ g 13°10′ 44°23′ h Skæringspunktet mellem breddekredsen 44°23′ og zone A's afgrænsning i Skæringspunktet mellem længdekredsen 13°21′ og zone A's afgrænsning l 13°21′ 44°19′ m 13°20′ 44°19′ n 13°20′ 44°17′ o 13°21′ 44°17′ p 13°21′ 44°16′ q 13°22′ 44°16′ r 13°22′ 44°15′ s 13°23′ 44°15′ t 13°23′ 44°14′ u 13°09′ 44°14′ v 13°09′ 44°17′ z 13°06′ 44°17′ a' 13°06′ 44°20′ b' 13°01′ 44°20′ c' 13°01′ 44°25′ d' 13°04′ 44°25′

Fra punktet »h« til punktet »i« udgør zone A's afgrænsning også afgrænsningen for ansøgningen.

Ovenstående koordinater er fastlagt på baggrund af søkortet over Italiens kyster udarbejdet af Istituto Idrografico della Marina Militare (søværnets hydrografiske institut) i målestoksforholdet 1:250 000, blad nr. 924.

Ud fra denne beskrivelse af afgrænsningen udgør arealet 430,80 km2.

I henhold til nævnte direktiv, artikel 4 i lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011 offentliggør ministeriet for økonomisk udvikling hermed en meddelelse for, at interesserede virksomheder kan indgive konkurrerende ansøgning om tilladelse til efterforskning efter kulbrinter på det område, som er afgrænset af ovenstående punkter og koordinater.

Den kompetente myndighed for udstedelse af den pågældende tilladelse til efterforskning er Ministeriet for økonomisk udvikling — Afdeling for Energi — Generaldirektorat for energi- og mineressourcerne — Enhed VI.

Reglerne for udstedelse af udvindingsrettigheder er nærmere angivet i følgende retsforskrifter:

lov nr. 613 af 21. juli 1967; lov nr. 9 af 9. januar 1991; lovdekret nr. 625 af 25. november 1996; ministerielt dekret af 4. marts 2011 og administrativt dekret af 22. marts 2011.

Fristen for indgivelse af ansøgninger er 3 måneder fra den dag, denne meddelelsen offentliggøres i Den Europæiske Unions Tidende.

Ansøgninger, som indgives efter fristens udløb, vil ikke blive taget i betragtning.

Ansøgningerne sendes til følgende adresse:

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Ansøgningen kan også indgives pr. e-mail, idet dokumentationsmaterialet i elektronisk format sammen med en digital signatur for en befuldmægtiget i den ansøgende virksomhed sendes til følgende e-mail-adresse: ene.rme.div6@pec.sviluppoeconomico.gov.it

I henhold til bilag A, nr. 2, i ministerpræsidentens dekret nr. 22 af 22. december 2010 er varigheden af proceduren for tildeling af tilladelse til efterforskning på højst 180 dage.